Marine One

Marine One – kodinis Jungtinių Valstijų jūrų pėstininkų korpuso oro eismo kontrolės centro signalas, reiškiantis, kad nurodytame sraigtasparnyje yra JAV prezidentas.HMX-1 Executive Flight Detachment  Šiuo metu šiam tikslui naudojami du sraigtasparniai – „Sikorsky SH-3 Sea King“ ir mažesnis „VH-60N White Hawk“. Abu orlaiviai vadinami „White Tops“ (baltu viršumi) dėl jų spalvinimo. JAV viceprezidentą skraidinantis sraigtasparnis vadinamas „Marine Two“.

Pirmuoju oficialiu sraigtasparniu, gabenusiu JAV prezidentą, tapo Bell H-13 Sioux, kai juo 1957 m. skrido Dvaitas Eizenhaueris.British H-Bomb Fired As Debate On Atom Test Ban Rages, 1957/06/03 Tuo metu prezidentas norėjo greitai pasiekti savo vasaros vilą, tačiau dėl mažo atstumo prezidento lėktuvu to nebuvo įmanoma padaryti, todėl prezidento komanda pasiūlė naudoti sraigtasparnį.

1958 m. „H-13“ pakeitė „Sikorsky H-34“ ir nuo to laiko šiuos orlaivius gamina „Sikorsky Aircraft“ kompanija.

2014 m. gegužės 7 d. „Sikorsky Aircraft“ laimėjo JAV ginkluotųjų pajėgų konkursą ir gavo 1,24 milijardo JAV dolerių vertės užsakymą šešiems naujiems prezidento sraigtasparniams pagaminti. Planuojama, kad 2023 m. iš viso tokių sraigtasparnių tarnyboje bus 21.Sikorsky wins $1.2 billion contract to build Marine One helicopters 

 Taip pat skaitykite 
Air Force One – JAV prezidento lėktuvas.

 Šaltiniai 

Kategorija:JAV prezidentas
Kategorija:Aviacija